**MAŽEIKIŲ RAJONO SAVIVALDYBĖS**

**VISUOMENĖS SVEIKATOS BIURAS**

|  |
| --- |
| Biudžetinė įstaiga, Naftininkų g. 9, 89239 Mažeikiai. el. p. [mazeikiuvsb@gmail.com](mailto:mazeikiuvsb@gmail.com), http://www.mazeikiuvsb.istaiga.lt |
| Duomenys kaupiami ir saugomi Juridinių asmenų registre, kodas 303189089 |

**2017 METŲ I KETVIRČIO MAŽEIKIŲ RAJONO SAVIVALDYBĖS BENDROJO LAVINIMO MOKYKLŲ MOKSLEIVIŲ SERGAMUMO ATASKAITA**

Mažeikiai, 2017

**PRATARMĖ**

Mažeikių rajono savivaldybės visuomenės sveikatos biuro vykdoma bendrojo lavinimo mokyklų mokinių visuomenės sveikatos stebėsenos veikla yra labai svarbi prižiūrint moksleivių, lankančių bendrojo lavinimo mokyklas, sveikatą. Ši mokinių sergamumo analizė padės atskleisti ir įvertinti jų sveikatos būklę pagal sezoniškumą, o mokyklų visuomenės sveikatos priežiūros specialistams – kryptingai planuoti ir įgyvendinti sveikatos priežiūrą, taip padedant mokiniams saugoti ir stiprinti sveikatą. Įstaigų administracijos darbuotojams informacija apie mokinių sergamumą parodys, kokios sveikatos problemos vyrauja jų įstaigoje, o tai gali tapti svariu motyvu aktyviau spręsti esamas ir pagal poreikį inicijuoti naujų sveikatos stiprinimo priemonių įgyvendinimą jų ugdymo įstaigoje. Sergamumo duomenys kas ketvirtį analizuojami, vertinami, lyginami, stebima jų kitimo tendencija, o gauti rezultatai pateikiami Mažeikių rajono savivaldybės administracijos aplinkos apsaugos, asmens ir visuomenės sveikatos skyriaus vyr. specialistei, bendruomenei bei kitoms suinteresuotoms institucijoms, skelbiami Mažeikių rajono savivaldybės visuomenės sveikatos biuro tinklapyje. Šie duomenys nuo 2014 m. sausio mėn. saugomi Mažeikių rajono savivaldybės visuomenės sveikatos biure.

***2017 M. I KETVIRČIO BENDROJO LAVINIMO MOKYKLŲ MOKSLEIVIŲ SERGAMUMO ANALIZĖS REZULTATAI***

Mažeikių rajono savivaldybės bendrojo lavinimo mokyklų visuomenės sveikatos priežiūros specialistų duomenimis, 2016-2017 mokslo metus mokyklose pradėjo 7 068 mokiniai (1 lentelė).

**1 lentelė. 2016-2017 m. m. bendrojo lavinimo mokyklų mokinių skaičius pagal mokyklas**

|  |  |  |
| --- | --- | --- |
| **Eil.**  **Nr.** | **Mokyklos pavadinimas** | **Mokinių**  **skaičius** |
|  | Šerkšnėnų mok. - daugiafunkcinis centras | 16 |
|  | Auksūdžio mok. - daugiafunkcinis centras | 8 |
|  | „Kregždutė“ darželis - mok. | 58 |
|  | Kazimiero Jagmino pradinė mok. | 213 |
|  | „Žiburėlio“ pradinė mok. | 195 |
|  | „Vyturio“ pradinė mok. | 265 |
|  | „Ventos“ progimnazija | 878 |
|  | Balėnų pagrindinė mok. | 64 |
|  | Užlieknės pagrindinė mok. | 80 |
|  | Laižuvos A. Vienažindžio pagrindinė mok. | 29 |
|  | Pavasario pagrindinė mok. | 490 |
|  | Senamiesčio pagrindinė mok. | 506 |
|  | Pikelių pagrindinė mok. | 75 |
|  | Tirkšlių Juozo - Kazimieraičio pagrindinė mok. | 215 |
|  | „Jievaro“ pagrindinė mok. | 107 |
|  | Renavo pagrindinė mok. | 16 |
|  | Ruzgų pagrindinė mok. | 87 |
|  | Žemalės pagrindinė mok. | 17 |
|  | Krakių pagrindinė mok. | 59 |
|  | Kalnėnų pagrindinė mok. | 812 |
|  | Ukrinų pagrindinė mok. | 32 |
|  | Viekšnių gimnazija | 419 |
|  | Sedos Vytauto Mačernio gimnazija | 395 |
|  | Židikų M. Pečkauskaitės vidurinė mok. | 195 |
|  | Sodų pagrindinė mok. | 235 |
|  | Gabijos gimnazija | 564 |
|  | Merkelio Račkausko gimnazija | 696 |
|  | Mažeikių politechnikos mok. | 362 |
| **Viso** | | **7 068** |

Savivaldybėje veikia 28 bendrojo lavinimo mokyklos, iš jų 13 – Mažeikių mieste, po vieną – Sedoje ir Viekšniuose ir 13 kaimo vietovėse: po vieną - Židikų kaime, Tirkšlių kaime, Balėnuose, Krakiuose, Laižuvoje, Pikelių kaime, Renave, Ruzgų kaime, Ukrinuose, Užlieknės kaime, Žemalės kaime, Šerkšnėnų kaime ir Auksūdžio kaime.

Per I ketvirtį, visuomenės sveikatos priežiūros specialistų duomenimis, užregistruoti 3 096 susirgimų atvejai, t.y. 17 548 dėl ligos praleistos dienos (2 lentelė).

**2 lentelė. 2017 m. I ketv. praleistų dienų ir susirgimų atvejų skaičius pagal mokyklas**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Mokyklos pavadinimas** | **Susirgimų atvejų skaičius** | **Susirgimų atvejų skaičius, tenkantis**  **1 mokiniui** | **Praleistų dienų skaičius** | **Praleistų dienų skaičius, tenkantis**  **1 mokiniui** |
|  | Šerkšnėnų mok. - daugiafunkcinis centras | 0 | 0 | 0 | 0 |
|  | Auksūdžio mok. - daugiafunkcinis centras | 15 | 1,9 | 83 | 10 |
|  | „Kregždutė“ darželis - mok. | 23 | 0,4 | 181 | 3 |
|  | Kazimiero Jagmino pradinė mok. | 103 | 0,5 | 641 | 3 |
|  | „Žiburėlio“ pradinė mok. | 105 | 0,5 | 587 | 3 |
|  | „Vyturio“ pradinė mok. | 104 | 0,4 | 641 | 2 |
|  | „Ventos“ progimnazija | 450 | 0,5 | 2 656 | 3 |
|  | Balėnų pagrindinė mok. | 19 | 0,3 | 126 | 2 |
|  | Užlieknės pagrindinė mok. | 26 | 0,3 | 143 | 2 |
|  | Laižuvos A. Vienažindžio pagr. mok. | 9 | 0,3 | 61 | 2 |
|  | Pavasario pagrindinė mok. | 151 | 0,3 | 721 | 1 |
|  | Senamiesčio pagrindinė mok. | 174 | 0,3 | 1 055 | 2 |
|  | Pikelių pagrindinė mok. | 10 | 0,1 | 45 | 1 |
|  | Tirkšlių Juozo - Kazimieraičio pagr. mok. | 122 | 0,6 | 700 | 3 |
|  | „Jievaro“ pagrindinė mok. | 62 | 0,6 | 475 | 4 |
|  | Renavo pagrindinė mok. | 2 | 0,1 | 12 | 1 |
|  | Ruzgų pagrindinė mok. | 62 | 0,7 | 438 | 5 |
|  | Žemalės pagrindinė mok. | 6 | 0,4 | 35 | 2 |
|  | Krakių pagrindinė mok. | 30 | 0,8 | 165 | 4 |
|  | Kalnėnų pagrindinė mok. | 430 | 0,5 | 2 456 | 3 |
|  | Ukrinų pagrindinė mok. | 11 | 0,3 | 61 | 2 |
|  | Viekšnių gimnazija | 191 | 0,5 | 1 016 | 2 |
|  | Sedos Vytauto Mačernio gimnazija | 152 | 0,4 | 696 | 2 |
|  | Židikų M. Pečkauskaitės vidurinė mok. | 108 | 0,6 | 579 | 3 |
|  | Sodų pagrindinė mok. | 127 | 0,5 | 718 | 3 |
|  | Gabijos gimnazija | 165 | 0,3 | 870 | 2 |
|  | Merkelio Račkausko gimnazija | 278 | 0,4 | 1 546 | 2 |
|  | Mažeikių politechnikos mok. | 161 | 0,4 | 841 | 2 |
| **Viso** | | **3 096** | **0,4** | **17 548** | **2** |

Vidutiniškai vienam moksleiviui teko apie puse susirgimo atvejo, t.y. 2 dėl ligos praleistos dienos. Lyginant pagal vidurkį, labiausiai išsiskiria Auksūdžio mok. - daugiafunkcinis centras, kurioje susirgimų atvejų skaičius, tenkantis vienam mokiniui, viršijo vidurkį 4 kartus ir sudarė 2 atvejus. Vertinant absoliutų atvejų skaičių, šis skaičius yra nedidelis (15 susirgimų atvejai), bet, vertinant pagal mokyklos mokinių skaičių (8 mokiniai), rodiklio reikšmė tampa ypatingai didėlė ir pagal santykį su bendru mokyklų rodikliu - didžiausia. Taip pat nemažas susirgimų atvejų skaičius, tenkantis 1 vaikui, užregistruotas Krakių ir Ruzgų pagrindinėse mok. - po 1 atvejį. Dar 9 mokyklose sergamumas šiek tiek viršijo vidurkį. Šerkšnėnų mok. - daugiafunkciniame centre susirgimų visai nebuvo registruota (1 pav.).

**1 pav. 2017 m. I ketv. mokyklų mokinių susirgimų atvejų skaičius, tenkantis 1 mokiniui**

Analizuojant sergamumą pagal ligas, nustatyta, kad didžiąją susirgimų dalį sudarė kvėpavimo sistemos ligos - 85 proc. visų ligų (užregistruoti 2 645 susirgimų atvejai). Virškinimo sistemos ligos sudarė 4 proc. visų susirgimų (115 atvejų), kitos ligos - 3 proc. (102 atvejai). Po 0,5 proc. visų ligų sudarė ausų ligos ir užkrečiamos ligos (po 17 atvejų), po 0,7 proc. - odos ligos (21 atvejis) ir urogenitalinės sistemos ligos (23 atvejai), 1,2 proc. - nervų sistemos ligos (36 atvejai), 0,2 proc. - akių ligos (6 atvejai). Užregistruoti 38 susirgimai gripu, 76 traumos (2 pav.).

**2 pav. 2017 m. I ketv. sergamumas pagal ligas, proc.**

Analizuojant mokyklų mokinių sergamumą ***kvėpavimo sistemos ligomis***, nustatyta, kad susirgimų atvejų skaičių, tenkantį 1 mokiniui, vidutiniškai sudarė 0,4 atvejo, o praleistų dienų trukmė sudarė 6 dienas. Labiausiai išsiskiria Auksūdžio mok. - daugiafunkcinis centras, kurioje sergamumas sudarė beveik po 2 atvejus kiekvienam mokiniui. Šiek tiek didesnis už vidurkį sergamumas užregistruotas tik 6 mokyklose, kur susirgimo atvejų skaičius 1 mokiniui neviršijo 1 atvejo. Likusiose 20 mokyklų sergamumas svyravo nuo 0,1 iki 0,5 atvejo/1 mokiniui (3 pav.).

**3 pav. 2017 m. I ketv. mokyklų mokinių susirgimų kvėpavimo sistemos ligomis atvejų skaičius, tenkantis 1 mokiniui**

Analizuojant kvėpavimo sistemos ligAs pagal klases, pastebėta, kad daugiausiai sirgo 2 kl. ir 8 kl. mokiniai, o mažiausiai 4-5 kl. ir 11-12 kl. mokiniai (4 pav.).

**4 pav. 2017 m. I ketv. mokinių sergamumas kvėpavimo sistemos ligomis pagal klases, proc. (\*PUG - Priešmokyklinio ugdymo grupės)**

Antroje vietoje buvo sergamumas ***virškinimo sistemos ligomis.*** Vidutiniškai praleistų dienų trukmė sudarė 4 dienas, o susirgimų atvejų skaičius, tenkantis 1 mokiniui, siekė 0,02 atvejo.

Trečdalyje savivaldybės mokyklų (8 mokyklos) susirgimų šios sistemos ligomis registruota nebuvo. Daugiausiai atvejų buvo registruota Kalnėnų pagrindinėje mok. - 35 atvejai ir sergamumo rodiklis taip pat buvo didžiausias - 0,04 atvejo/1 mokiniui (5 pav.).

**5 pav. 2017 m. I ketv. mokyklų mokinių susirgimų virškinimo sistemos ligomis atvejų skaičius, tenkantis 1 mokiniui**

Vertinant pagal klases - stebima svyravimo tendencija - tai susirgimo didėjimas, tai mažėjimas. Didžiausias sergamumas užregistruotas tarp 8 kl. mokinių - 17 atvejų (6 pav.).

**6 pav. 2017 m. I ketv. mokyklų mokinių sergamumas virškinimo sistemos ligomis pagal klases, proc. (\*PUG - Priešmokyklinio ugdymo grupės)**

Susirgimų ***odos ligomis*** buvo užregistruotas 21 atvejis - praleista 101 diena. Vidutinė praleistų dienų trukmė buvo 5 dienos. Šiek tiek mažiau nei pusėje savivaldybės bendrojo lavinimo mokyklų (13 mokyklų) buvo užregistruotos šios ligos. Daugiausiai odos ligų atvejų užregistruota Židikų M. Pečkauskaitės vidurinėje mok. - 4 atvejai ir „Ventos“ progimnazijoje - 3 atvejai. Po 2 atvejus užregistruota Balėnų pagrindinėje mok. ir Gabijos gimnazijoje, po 1 atvejį - Užlieknės pagrindinėje mok., Senamiesčio pagrindinėje mok., Tirkšlių Juozo - Kazimieraičio pagrindinė mok., Kalnėnų, Sodų pagrindinėse mok., Merkelio Račkausko gimnazijoje ir Mažeikių politechnikos mok.

Analizuojant mokinių sergamumą pagal klases (amžių), nustatyta, kad daugiausiai odos ligų diagnozuota tarp 8-9 kl. mokinių (po 4 atvejus), o kitose klasėse - po 1-2 susirgimus. Tarp priešmokyklinio ugdymo grupių vaikų, 2 kl., 10 kl. ir 12 kl. mokinių sergamumo registruota nebuvo.

Susirgimų ***urogenitalinės sistemos ligomis*** buvo užregistruotI 23 atvejai (7 mokyklose) - 105 praleistos dienos. Vidutiniškai praleistų dienų trukmė sudarė apie 4,5 dienas. Daugiausiai susirgimų atvejų registruota Kalnėnų pagrindinėje mok - 9 atvejai, 4 atvejai - „Ventos“ progimnazijoje, po 3 atvejus - Židikų M. Pečkauskaitės vidurinėje mok. ir Mažeikių politechnikos mok., 2 atvejai - Merkelio Račkausko gimnazijoje ir po 1 atvejį - Sodų ir Senamiesčio pagrindinėse mok.. Tik tarp 2 kl. ir 7 kl. mokinių nebuvo užregistruota šios sistemos susirgimų, o kitose klasėse susirgimai sudarė nuo1 iki 4 atvejų.

Užregistruoti 6 susirgimai ***akių ligomis*** - 10 praleistų dienų. Daugiausiai susirgimų užregistruota Pavasario pagrindinėje mok. - 4 atvejai ir po 1 atvejį - Židikų M. Pečkauskaitės vidurinėje mok. ir Mažeikių politechnikos mok.. Pagal klases akių ligos buvo užregistruotos tik 2 kl. - 2 atvejai ir po 1 atvejį - 3 kl., 5 kl., 9 kl. ir 11 kl.

***Ausų ligos*** sudarė 17 susirgimų atvejų - 86 praleistos dienos. Vidutinė praleistų dienų trukmė sudarė 5 dienas. Trečdalyje mokyklų buvo registruojami ausų ligų susirgimai. Daugiausiai atvejų užregistruota Kalnėnų pagrindinėje mokykloje - 6 atvejai, 3 atvejai - „Ventos“ progimnazijoje, po 2 atvejus - Sedos Vytauto Mačernio gimnazijoje ir Gabijos gimnazijoje, po 1 atvejį - „Kregždutė“ darželyje - mok., Senamiesčio pagrindinėje mok., Tirkšlių Juozo - Kazimieraičio pagrindinėje mok. ir Židikų M. Pečkauskaitės vidurinėje mok.

Vertinant pagal klases - atvejai pasiskirstė tolygiai - po 1-2 atvejus, tik tarp priešmokyklinio ugdymo grupių vaikų, 7 kl. ir 9 kl. mokinių, sergančiųjų ausų ligomis, registruota nebuvo.

Ketvirtadalyje savivaldybės mokyklų (7 mokyklose) užregistruota susirgimų ***užkrečiamomis ligomis***. Daugiausiai susirgimų užregistruota Senamiesčio pagrindinėje mok. - 5 atvejai ir Sedos Vytauto Mačernio gimnazijoje - 4 atvejai. 3 atvejai užregistruoti „Ventos“ progimnazijoje, 2 atvejai - „Vyturio“ pradinėje mok. ir po 1 atvejį - „Žiburėlio“ pradinėje mok., Balėnų ir Krakių pagrindinėse mok.

Analizuojant pagal klases - daugiausia sirgo pradinių klasių mokiniai. 1 ir 4 kl. užregistruota po 2 susirgimus, 2 kl. - 7 susirgimai, 5 kl., 6 kl. ir 12 kl. - po 1 susirgimą ir 7 kl. - 3 susirgimai.

Užregistruoti 76 ***traumų*** atvejai - 309 praleistos dienos. Vidutinė praleistų dienų trukmė sudarė 4 dienas, o susirgimų atvejų skaičius, tenkantis 1 mokiniui, - 0,01 atvejo.

Beveik pusėje savivaldybės mokyklų buvo užregistruoti traumų atvejai (15 mokyklų). Vertinant santykinai mažus bendrojo lavinimo mokyklų mokinių traumų atvejų, tenkančių 1 mokiniui, rodiklius, tokios mokyklos, kaip Kalnėnų pagrindinė mokykla (13 atvejų), „Ventos“ progimnazija (14 atvejų), kur buvo užregistruota daugiausiai traumų atvejų, užima žemesnes pozicijas. Tuo tarpu mažesnėje mokykloje, tokioje kaip Tirkšlių Juozo - Kazimieraičio pagrindinė mokykla (6 atvejai), rodiklis yra „jautrus“ kiekvienam naujam atvejui (7 pav.).

**7 pav. 2017 m. I ketv. mokyklų mokinių traumų atvejų skaičius,** **tenkantis 1 mokiniui**

Nemažai traumų atvejų užregistruota Sedos Vytauto Mačernio gimnazijoje (8 atvejai), po 7 atvejus - Viekšnių gimnazijoje ir Sodų pagrindinėje mok., 5 atvejai - Gabijos gimnazijoje, 4 - Kazimiero - Jagmino pradinėje mok., po 2 atvejus - „Žiburėlio“ pradinėje mok., Užlieknės pagrindinėje mok., „Jievaro“ pagrindinėje mok., Merkelio Račkausko gimnazijoje ir Mažeikių politechnikos mok. Po 1 traumą užregistruota Balėnų pagrindinėje mok. ir Židikų M. Pečkauskaitės vidurinėje mok. Daugiausia traumų patyrė vyresnių klasių mokiniai - tarp 5 kl., 8 kl. ir 10 kl. mokinių buvo užregistruota po 10 traumų atvejų, tarp 9 kl. - 9 atvejai, tarp 3-4 kl. ir 6 kl. - po 7 atvejus. Tarp 11 kl. - 5 atvejai, tarp 2 kl. - 3 atvejai, tarp 1 kl. - 2 atvejai ir po 1 atvejį - tarp 12 kl. mokinių ir priešmokyklinio ugdymo grupių vaikų (8 pav.).

**8 pav. 2017 m. I ketv. mokyklų mokinių traumų atvejų skaičius pagal klases, proc.**

**(\*PUG - Priešmokyklinio ugdymo grupės)**

Užregistruoti 38 susirgimai ***gripu***,o tai sudarė296 praleistas dienas. Sergamumas užregistruotas trečdalyje mokyklų (8 mokyklose). Daugiausia sirgo Senamiesčio pagrindinės mok. mokiniai (10 atvejų). Taip pat nemažai atvejų buvo „Vyturio“ pradinėje mok. ir Kalnėnų pagrindinėje mok. (po 6 atvejus). 5 atvejai užregistruoti Mažeikių politechnikos mokykloje, po 4 atvejus - „Žiburėlio“ pradinėje mok. ir Krakių pagrindinėje mok., 2 atvejai - Sodų pagrindinėje mok. ir 1 atvejis - Gabijos gimnazijoje.

Lyginant sergamumą pagal klases, nustatyta, kad daugiausiai sirgo priešmokyklinio ugdymo grupių vaikai, 3-4 kl. ir 11 kl. mokiniai (9 pav.).

**9 pav. 2017 m. I ketv. bendrojo lavinimo mokyklų mokinių sergamumas gripu pagal klases, proc. (\*PUG - Priešmokyklinio ugdymo grupės)**

Pusėje mokyklų buvo užregistruota susirgimų ***nervų sistemos ligomis***. Vidutiniškai praleistų dienų trukmė sudarė apie 6 dienas, o susirgimų atvejų skaičius, tenkantis 1 vaikui, - 0,01 atvejo.

**10 pav. 2017 m. I ketv. mokyklų mokinių susirgimų nervų sistemos ligomis atvejų skaičius, tenkantis 1 mokiniui**

Išsiskiria Užlieknės pagrindinė mok., kur sergamumo rodiklis vienas iš didžiausių (0,03 atvejo/1 vaikui), tačiau absoliutus skaičius nėra didelis - 2 atvejai (10 pav.).

Daugiausiai atvejų buvo užregistruota Gabijos gimnazijoje - 8 atvejai. Nemažai atvejų užregistruota Židikų M. Pečkauskaitės vidurinėje mok. (6 atvejai) ir Senamiesčio pagrindinėje mok. (5 atvejai). Mažiausiai susirgimų užregistruota Kazimiero Jagmino pradinėje mok., Pavasario pagrindinėje mok., Pikelių, Ruzgų pagrindinėse mok., Sodų pagrindinėje mok. ir Merkelio Račkausko gimnazijoje - po 1 atvejį. Likusiose mokyklose sergančių skaičius svyravo nuo 2 iki 3 atvejųAnalizuojant sergamumą pagal klases (amžių), nustatyta, kad 1 kl. ir 3-4 kl. mokiniams nebuvo registruojamos nervų sistemos ligos. Daugiausia sutrikimų užregistruota tarp vyresnių (8-11) klasių mokinių (11 pav.)

**11 pav. 2017 m. I ketv. mokyklų mokinių sergamumas nervų sistemos ligomis pagal klases, proc. (\*PUG - Priešmokyklinio ugdymo grupės)**

Užregistruoti 102 susirgimai ***kitomis ligomis***, t.y. 367 praleistos dienos. Vidutiniškai praleistų dienų trukmė sudarė apie 3,5 dienas, 1 mokiniui vidutiniškai teko po 0,01 atvejo.

Sergamumo atvejų skaičius, tenkantis 1 mokiniui, tarp mokyklų pasiskirstęs netolygiai. Aštuonių mokyklų rodikliai viršijo vidurkį. Labiausiai išsiskiria Sedos Vytauto Mačernio gimnazija ir Krakių pagrindinė mokykla, kur susirgimų atvejų skaičius, tenkantis 1 mokiniui, viršijo vidurkį apie 5 kartus ir sudarė po 0,05 atvejo/1 mokiniui (12 pav.).

Vertinant Krakių pagrindinės mok. absoliutų atvejų skaičių, šis skaičius yra nedidelis (2 susirgimo atvejai), bet, vertinant pagal mokyklos mokinių skaičių (39 mokiniai), rodiklio reikšmė tampa didžiausia (12 pav.).

**12 pav. 2017 m. I ketv. bendrojo lavinimo mokyklų mokinių susirgimų kitomis ligomis** **atvejų skaičius, tenkantis 1 mokiniui**

Mokinių sergamumas pagal klases (amžių) svyravo. Dažniausiai sirgo vyresnių klasių mokiniai (7-8 kl. - po 2,6 proc., 9-12 kl. - po 1,4-1,6 proc.). Tarp priešmokyklinio ugdymo grupių vaikų susirgimų kitomis ligomis nebuvo registruota (13 pav.).

**13 pav. 2017 m. I ketv. mokyklų mokinių sergamumas kitomis ligomis pagal klases, proc.**

**(\*PUG - Priešmokyklinio ugdymo grupės)**

**APIBENDRINIMAS**

Apibendrinant atliktą 2017 m. I ketvirčio Mažeikių rajono savivaldybės bendrojo lavinimo mokyklų moksleivių sergamumo analizę, nustatyta, kad:

* per I ketv. užregistruoti 3 096 susirgimų atvejai, t.y. 17 548 dėl ligos praleistos dienos;
* vidutiniškai per vieną mėnesį užregistruoti 1 032 susirgimų atvejai, t.y. 5 849 per mėnesį dėl ligos praleistos dienos;
* vienam vaikui vidutiniškai teko 0,4 susirgimo atvejo, t.y. 2 dėl ligos praleistos dienos;
* susirgimų atvejų skaičius, tenkantis vienam mokiniui, svyravo nuo 0,1 iki 2 atvejų;
* dažniausiai mokiniai sirgo kvėpavimo sistemos ligomis, antroje vietoje - virškinimo sistemos ligos;
* užregistruoti 76 traumų atvejai;
* užregistruoti 38 gripo atvejai.